Document ID: 32012D0251

РЕШЕНИЕ НА СЪВЕТА
от 24 април 2012 година
относно позицията, която Европейският съюз да заеме в рамките на Съвместния комитет на ЕИП във връзка с изменение на приложение II (Технически регламенти, стандарти, изпитвания и сертифициране) и приложение XX (Околна среда) към Споразумението за ЕИП
(2012/251/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 114, член 192, параграф 1 и член 218, параграф 9 от него,
като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
като взе предвид предложението на Европейската комисия,
като има предвид, че:
(1)
Приложение II и приложение XX към Споразумението за Европейското икономическо пространство (2) (наричано по-долу „Споразумението за ЕИП“) съдържат специални разпоредби и правила относно техническите регламенти, стандарти, изпитвания и сертифициране, както и относно околната среда.
(2)
Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси (3) следва да бъде включен в Споразумението за ЕИП.
(3)
Регламент (ЕО) № 1336/2008 на Европейския парламент и на Съвета от 16 декември 2008 г. за изменение на Регламент (ЕО) № 648/2004 с оглед адаптирането му към Регламент (ЕО) № 1272/2008 (4) следва да бъде включен в Споразумението за ЕИП.
(4)
Директива 2008/112/ЕО на Европейския парламент и на Съвета от 16 декември 2008 г. за изменение на директиви 76/768/ЕИО, 88/378/ЕИО, 1999/13/ЕО на Съвета и директиви 2000/53/ЕО, 2002/96/ЕО и 2004/42/ЕО на Европейския парламент и на Съвета с оглед адаптирането им към Регламент (ЕО) № 1272/2008 (5) следва да бъде включена в Споразумението за ЕИП.
(5)
Регламент (ЕС) № 453/2010 на Комисията от 20 май 2010 г. за изменение на Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) (6) следва да бъде включен в Споразумението за ЕИП.
(6)
Регламент (ЕС) № 440/2010 на Комисията от 21 май 2010 г. относно таксите, дължими на Европейската агенция по химикали съгласно Регламент (ЕО) № 1272/2008 (7) следва да бъде включен в Споразумението за ЕИП.
(7)
Регламент (ЕО) № 1272/2008 отменя Директива 67/548/ЕИО на Съвета (8) и Директива 1999/45/ЕО на Европейския парламент и на Съвета (9) считано от 1 юни 2015 г. Тъй като тези директиви са включени в Споразумението за ЕИП, посоченото споразумение следва да бъде изменено, считано от 1 юни 2015 г., за да се отчете тяхната отмяна.
(8)
Приложения II и ХХ към Споразумението за ЕИП следва да бъдат съответно изменени.
(9)
Следователно позицията на Съюза в рамките на Съвместния комитет на ЕИП следва да бъде основана на приложения проект на решение,
ПРИЕ НАСТОЯЩОТО РЕШЕНИЕ:
Член 1
Позицията, която Европейският съюз да заеме в рамките на Съвместния комитет на ЕИП във връзка с предложеното изменение на приложение II (Технически регламенти, стандарти, изпитвания и сертифициране) и приложение XX (Околна среда) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
Член 2
Настоящото решение влиза в сила в деня на приемането му.
Съставено в Люксембург на 24 април 2012 година.

Labels: 1
5
20
7
3
15